Neuvoston suositus, annettu 25 päivänä huhtikuuta 2002, tarpeesta tehostaa lähtöaineiden laittoman kaupan torjuntaan erikoistuneiden Euroopan unionin jäsenvaltioiden operatiivisten yksiköiden välistä yhteistyötä ja tietojenvaihtoa



Virallinen lehti nro C 114 , 15/05/2002 s. 0003 - 0004



Neuvoston suositus, annettu 25 päivänä huhtikuuta 2002, tarpeesta tehostaa lähtöaineiden laittoman kaupan torjuntaan erikoistuneiden Euroopan unionin jäsenvaltioiden operatiivisten yksiköiden välistä yhteistyötä ja tietojenvaihtoa (2002/C 114/02) EUROOPAN UNIONIN NEUVOSTO, joka ottaa huomioon - Yhdistyneiden Kansakuntien yleissopimuksen huumausaineiden ja psykotrooppisten aineiden laitonta kauppaa vastaan, joka on tehty 20 päivänä joulukuuta 1988, - Heslingissä joulukuussa 1999 kokoontuneessa Eurooppa-neuvostossa hyväksytyn Euroopan unionin huumausainestrategian (2000-2004), - Feirassa kesäkuussa 2000 kokoontuneessa Eurooppa-neuvostossa hyväksytyn huumausaineiden torjuntaa koskevan Euroopan unionin toimintasuunnitelman (2000-2004), - Tamperella 15 ja 16 päivänä lokakuuta 1999 kokoontuneen Eurooppa-neuvoston puheenjohtajan päätelmät, - Yhdistyneiden Kansakuntien yleiskokouksen New Yorkissa 8-10 päivänä kesäkuuta 1998 pidetyssä erityisistunnossa hyväksytyn poliittisen julistuksen maailman huumausaineongelman yhteisestä torjumisesta, sekä katsoo seuraavaa: (1) Lähöaineilla tarkoitetaan aineita, jotka mainitaan huumausaineiden ja psykotrooppisten aineiden laitonta kauppaa vastaan 20 päivänä joulukuuta 1988 tehdyn Yhdistyneiden Kansakuntien yleissopimuksen luetteloissa ja joihin viitataan asetuksessa (ETY) N:o 3677/90(1) ja direktiivissä 92/109/ETY(2). (2) Euroopan yhteisö on hyväksynyt sisäisen lainsäädännön, jolla pyritään niin pitkälle kuin mahdollista estämään lähtöaineiden kulkeutumista väärään käyttöön ja se on ottanut käyttöön hallinnollisia toimenpiteitä, jotka koskevat yhteisössä tapahtuvan lähtöaineiden valmistuksen ja markkinoinnin valvontaa ja tarkastuksia sekä yhteisön ja kolmansien maiden välistä lähtöaineiden kauppaa. (3) Kansainvälisessä yhteisössä ollaan yhä tietoisempia siitä, että on tarpeen torjua rikollista toimintaa, jonka tarkoituksena on siirtää kemiallisia lähtöaineita laillisilta markkinoilta laittomien huumausaineiden valmistukseen, kiinnittämällä huomiota tällaisten tutkimustoimien erityisluonteeseen aina, kun lainsäädännön täytäntöönpano sitä edellyttää. (4) On yhä tärkeämpää vahvistaa jäsenvaltioiden niiden operatiivisten viranomaisten valmiuksia, jotka vastaavat lähtöaineiden väärään käyttöön kulkeutumisen torjunnasta. (5) Kansainvälinen yhteistyö on selvästi eräs tärkeä tekijä torjuttaessa kemiallisten lähtöaineiden kulkeutumista väärään käyttöön ja niiden laitonta kauppaa. Kaliumpermanganaatin ja etikkahappoanhydridin väärään käyttöön kulkeutumisen seuraamista ja estämistä koskevat laajat Purple- ja Topaz-ohjelmat osoittavat tämän yhteistyön merkityksen, SUOSITTELEE SEURAAVAA: 1. Edistetään Euroopan unionissa toimintaa, jolla pyritään tehostamaan lainsäädännön täytäntöönpanosta vastaavien jäsenvaltioiden yksiköiden toimia torjuttaessa huumausaineiden ja psykotrooppisten aineiden laitomaan valmistukseen käytettävien kemiallisten lähtöaineiden kulkeutumista väärään käyttöön. Tällä Euroopan unionin toiminnalla olisi pyrittävä - edistämään kokemusten ja parhaiden toimintatapojen vaihtoa jäsenvaltioiden operatiivisten ja lainsäädännön täytäntöönpanosta vastaavien yksiköiden välillä parantamalla lähtoaineiden väärään käyttöön kulkeutumisen ja laittoman kaupan torjunnasta vastaavien kansallisten tahojen välisiä suoria yhteyksiä. Toiminnan operatiivinen yhteensovittaminen ja hyödyllisten tiedustelutietojen vaihto ovat erittäin tärkeitä tekijöitä torjuttaessa lähtöaineiden väärään käyttöön kulkeutumista, - jakamaan yhteisen koulutuksen avulla ajankohtaista tietoa ammattilaisille, jotka tutkivat rikollisjärjestöjen lähtöaineiden väärään käyttöön siirtämisessä ja huumausaineiden laittomassa valmistuksessa käyttämiä menetelmiä, tapoja ja mekanismeja, koska rikolliset toimintatavat mukautuvat jatkuvasti uusiin tilanteisiin ja ovat teknisesti usein hyvin kehittyneitä. 2. Edistetään Euroopan unionin toimintaa tietyillä maantieteellisillä alueilla, joilla esiintyy lähtöaineiden laitomaan kauppaan ja väärään käytöön kulkeutumista sekä huumausaineiden laittomaan valmistukseen liittyvää rikollista toimintaa. Balkan, Keski-Aasia (Afganistan mukaan lukien), eräät Latinalaisen Amerikan ja Afrikan alueet sekä Kaukoitä saattavat olla erityisen merkittäviä tulevan toiminnan kohdealueita. 3. Hyödynnetään mahdollisimman tehokaasti Europolin ja Euroopan unionin jäsenvaltioiden poliisipäälliköiden erityistyöryhmän sekä komission valmiuksia lähtöaineiden väärän käyttöön kulkeutumiseen liittyvän laittoman toiminnan torjuntaan tähtäävissä aloitteissa. 4. Perustetaan tarvittaessa yhteisiä operatiivisia erikoisyksiköitä, jotka ovat hyvin varustettuja ja toimivat yksinomaan heroiinin, kokaiinin ja synteettisten huumausaineiden, kuten ekstaasin ja amfetamiinin, valmistukseen käytettävien lähtöaineiden laittoman kaupan ja väärään käyttöön kulkeutumisen torjunnassa. 5. Edistetään valvontaviranomaisten ja kemianteollisuuden välistä yhteistyötä erityisesti sellaisiin kemiallisiin aineisiin liittyvänä, jotka, vaikkei niitä vielä valvota lainsäädännössä lähtöaineina, esiintyvät vapaaehtoista valvontaa koskevissa yhteisön luetteloissa, ja joita voidaan käyttää huumauseineiden laittomassa valmistuksessa. 6. Varmistetaan, että kemiallisista lähtöaineista annetut yhteisön toimintaohjeet, mukaan lukien ohjeet epäilyttävien liiketoimien havaitsemiseksi, päivitetään säännöllisesti ja että ne toimitetaan kemianteollisuudelle. Kemianteollisuutta olisi lisäksi rohkaistava ilmoittamaan toimivaltaisille viranomaisille kemiallisten aineiden tai laboratoriolaitteiden ostotilauksista tai ostoista, jos on aihetta epäillä, että niitä voidaan käyttää huumausaineiden laittomassa valmistuksessa. Tehty Luxemburgissa 25 päivänä huhtikuuta 2002. Neuvoston puolesta Puheenjohtaja M. Rajoy Brey (1) EYVL L 357, 20.12.1990, s. 1, asetus sellaisena kuin e on viimeksi muutettuna aseetuksella (EY) N:o 1116/2001 (EYVL L 153, 8.6.2001, s. 4). (2) EYVL L 370, 19.12.1992, s. 76, direktiivi sellaisena kuin se on viimeksi muutettuna direktiivillä 2001/8/EY (EYVL L 39, 9.2.2001, s. 31).